# Külképviseleti névjegyzékbe történő felvételhez kérelem benyújtása

**(módosítása/törlése)**

# 2016. október 2. népszavazás

**HATÁRIDŐ: 2016.szeptember 24. 16:00**

Az a magyarországi lakcímmel rendelkező választópolgár, aki a szavazás napján külföldön szeretne élni a választójogával, külképviseleten adhatja le szavazatát.

A külképviseleten való szavazáshoz a választópolgárnak kérelmeznie kell a külképviseleti névjegyzékbe történő felvételét.

A választási eljárásról szóló 2013. évi XXXVI. törvény 259.§-a alapján a külképviseleti névjegyzékbe való felvételére irányuló kérelmet a szavazóköri névjegyzékben szereplő, a szavazás napján külföldön tartózkodó választópolgár nyújthat be a magyarországi lakóhelye szerinti helyi választási irodához személyesen, levélben, vagy online, legkésőbb 2016. szeptember 24. 16:00-ig.

A bejelentésnek tartalmaznia kell:

1. a választópolgár nevét
2. a választópolgár születési nevét
3. a választópolgár születési helyét
4. a választópolgár anyja nevét
5. a választópolgár személyi azonosítóját
6. a kérelmező értesítési címét, ha a HVI vezetőjének döntéséről szóló értesítés kézbesítését nem a nyilvántartott értesítési címére vagy a magyarországi lakcímére kéri
7. annak a külképviseletnek a megjelölését, ahol a kérelmező a választójogát gyakorolni kívánja.

A kérelem alapján a választási iroda a választópolgárt haladéktalanul felveszi a külképviseleti névjegyzékbe, egyidejűleg feltünteti a szavazóköri névjegyzéken a külképviseleti névjegyzékbe vételét.

A Mezőberényi Választási Iroda elérhetősége: 5650, Mezőberény, Kossuth L. tér 1.

A kérelem online kitöltése, valamint további információ elérhető a [www.valasztas.hu](http://www.valasztas.hu) weboldalon.

*MINTA*

